CELEX: 62015TN0493
Language: bg
Date: 2015-08-26 00:00:00
Title: Дело T-493/15 P: Жалба, подадена на 26 август 2015 г. от Европейската комисия срещу решението, постановено на 18 юни 2015 г. от Съда на публичната служба по дело F-5/14, CX/Комисия

9.11.2015   
            
            
               BG
            
            
               Официален вестник на Европейския съюз
            
            
               C 371/26
            
         Жалба, подадена на 26 август 2015 г. от Европейската комисия срещу решението, постановено на 18 юни 2015 г. от Съда на публичната служба по дело F-5/14, CX/Комисия
   (Дело T-493/15 P)
   (2015/C 371/29)
   Език на производството: френски
   
      Страни
   
   
      Жалбоподател: Европейска комисия (представители: J. oCurrall и C. Ehrbar)
   
      Друга страна в производството: CX (Enghien, Белгия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на СПС от 18 юни 2015 г. по дели F-5/14, CX/Комисия,
            
         
               —
            
            
               да върне делото на СПС, за да се произнесе по другите основания на жалбата,
            
         
               —
            
            
               да не се произнася по разноските.
            
         
      Основания и основни доводи
   
   Жалбоподателят излага четири основания в подкрепа на жалбата си.
   
               1.
            
            
               Първото основание относно представените в дисциплинарно производство медицински становища е изведено от грешки при прилагане на правото, които се дължат на несъобразяване с (i) правилата за доказателствената тежест, (ii) приложение IX към Правилника за длъжностните лица на Европейския съюз (наричан по-нататък „Правилникът“), (iii) член 59 от Правилника и (iv) правомощията на Съда на публичната служба (наричан по-нататък „СПС“).
            
         
               2.
            
            
               Второто основание относно понятието за съвкупност от съвпадащи улики е изведено от несъобразяване с обхвата на задълженията във връзка със събирането на доказателствата и пороци на мотивите.
            
         
               3.
            
            
               Третото основание е изведено от грешка при прилагане на правото при тълкуването на принципа на полагане на грижа, тъй като въз основа на доказателствата, с които разполагал при постановяване на спорното решение, СПС приел, че като не поканила жалбоподателя в производството пред първата инстанция на трета дата, по съображения, че, първо, фактите, за които бил обвинен, били относително стари, второ, длъжностното лице било в отпуск по болест и трето, адвокатът му два пъти не приел поканата Комисията не спазила задължението си за полагане на грижа,.
            
         
               4.
            
            
               Четвъртото основание е изведено от грешка в мотивите относно последиците от нарушаване на правото на изслушване и неточността на фактическите констатации, тъй като СПС се основал на неверни факти, за да приеме, че изслушването на жалбоподателя в производството пред първата инстанция могло да има значение за обжалваното решение.